2003/620/EF: Kommissionens beslutning af 19. august 2003 om EF-tilskud til de forholdsregler over for mund- og klovesyge, som Tyskland har taget i 2001 (meddelt under nummer K(2003) 2979)



EU-Tidende nr. L 216 af 28/08/2003 s. 0045 - 0047



Kommissionens beslutning af 19. august 2003 om EF-tilskud til de forholdsregler over for mund- og klovesyge, som Tyskland har taget i 2001 (meddelt under nummer K(2003) 2979) (Kun den tyske udgave er autentisk) (2003/620/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 806/2003(2), særlig artikel 3, stk. 3, og artikel 5, stk. 3, og ud fra følgende betragtninger: (1) Kommissionens beslutning 2001/172/EF af 1. marts 2001 om beskyttelsesforanstaltninger mod mund- og klovesyge i Det Forenede Kongerige og om ophævelse af beslutning 2001/145/EF(3), senest ændret ved beslutning 2001/318/EF(4), blev vedtaget for at undgå spredning af mund- og klovesyge til andre medlemsstater, og den er efterfølgende blevet ophævet og erstattet af Kommissionens beslutning 2001/356/EF(5), senest ændret ved beslutning 2001/708/EF(6). (2) Tyskland har taget de fornødne forholdsregler for at undgå spredning af sygdommen i henhold til artikel 11 i beslutning 2001/172/EF og artikel 12 i beslutning 2001/356/EF. (3) I henhold til beslutning 90/424/EØF har Fællesskabet mulighed for at yde et finansielt tilskud til foranstaltninger, der anses for nødvendige for, at den indledte aktion lykkes. Det er nødvendigt at fastsætte størrelsen af EF-tilskuddet og de støtteberettigede udgifter. (4) I henhold til artikel 3, stk. 2, i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(7) finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen. Finanskontrollen af foranstaltningerne foretages i henhold til artikel 8 og 9 i nævnte forordning. (5) Den 3. april 2002 indsendte Tyskland en officiel anmodning om godtgørelse af samtlige udgifter, Tyskland havde afholdt i forbindelse med mund- og klovesyge i 2001. (6) Tysklands officielle anmodning er tilstrækkeligt detaljeret til, at det kan efterprøves, om de afholdte udgifter er støtteberettigede. Det er derfor ikke nødvendigt at anmode Tyskland om at indsende en supplerende anmodning, der følger et bestemt format. (7) EF-tilskuddet ydes kun, hvis de planlagte foranstaltninger gennemføres effektivt og de kompetente myndigheder indsender alle nødvendige oplysninger inden for de tidsfrister, der er fastsat i denne beslutning. (8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed - VEDTAGET FØLGENDE BESLUTNING: Artikel 1 Udbetaling af EF-tilskud til Tyskland Tyskland kan få finansielt tilskud fra EF til hurtig og passende godtgørelse til dyreejere for obligatorisk nedslagning af deres dyr og andre udgifter afholdt i 2001 som led i de forholdsregler, der er taget i henhold til artikel 12 i beslutning 2001/356/EF og artikel 6, stk. 2, i beslutning 90/424/EØF. EF-tilskuddet udgør 60 % af de støtteberettigede udgifter til hurtig og passende godtgørelse og andre udgifter. Artikel 2 Definitioner I denne beslutning forstås ved: a) "hurtig og passende godtgørelse": udbetaling inden 90 dage efter nedslagningen af dyrene af et beløb svarende til dyrenes markedsværdi umiddelbart inden smitten eller nedslagningen, jf. dog artikel 4, stk. 2, i Kommissionens forordning (EF) nr. 296/96(8) b) "rimelig betaling": betaling for køb af materialer eller tjenester til priser, der står i rimeligt forhold til markedspriserne før udbruddet af mund- og klovesyge c) "betaling mod dokumentation": betaling for køb af materialer eller tjenester samt andre støtteberettigede udgifter, jf. artikel 11 i beslutning 90/424/EØF, hvis art og direkte forbindelse til obligatorisk nedslagning af dyr på bedriften under sygdomsudryddelseskampagnen er dokumenteret. Artikel 3 Støtteberettigede driftsudgifter, der er omfattet af EF-tilskuddet 1. EF-tilskuddet, jf. artikel 1, udbetales udelukkende for: a) hurtig og passende godtgørelse for nedslagning af dyr b) rimelige betalinger mod dokumentation for de støtteberettigede udgifter, som fastlagt i bilaget. 2. EF-tilskuddet omhandlet i artikel 1 omfatter ikke: a) moms b) løn til embedsmænd c) brug af offentlige materialer bortset fra hjælpematerialer. Artikel 4 Betalingsbetingelser EF-tilskuddet omhandlet i artikel 1 udbetales på grundlag af: a) de fremsendte dokumenter vedrørende de foranstaltninger, der er truffet i den i artikel 1 omhandlede periode b) detaljeret dokumentation, der bekræfter beløbene i anmodningen omhandlet i litra a) c) resultaterne af Kommissionens kontrol på stedet, jf. artikel 5. Dokumentationen omhandlet i litra b) gøres tilgængelig i forbindelse med Kommissionens kontrol på stedet. Artikel 5 Kommissionens kontrol på stedet Kommissionen kan i samarbejde med de kompetente nationale myndigheder foretage kontrol på stedet af gennemførelsen af foranstaltningerne til udryddelse af mund- og klovesyge, jf. artikel 1, og udgifterne i forbindelse hermed. Artikel 6 Oplysninger om Kommissionens kontrol på stedet Kommissionen underretter medlemsstaterne om resultatet af den foretagne kontrol som omhandlet i artikel 5. Artikel 7 Adressat Denne beslutning er rettet til Forbundsrepublikken Tyskland. Udfærdiget i Bruxelles, den 19. august 2003. På Kommissionens vegne David Byrne Medlem af Kommissionen (1) EFT L 224 af 18.8.1990, s. 19. (2) EUT L 122 af 16.5.2003, s. 1. (3) EFT L 62 af 2.3.2001, s. 22. (4) EFT L 109 af 19.4.2001, s. 75. (5) EFT L 125 af 5.5.2001, s. 46. (6) EFT L 261 af 29.9.2001, s. 67. (7) EFT L 160 af 22.6.1999, s. 103. (8) EFT L 39 af 17.2.1996, s. 5. BILAG Støtteberettigede omkostninger, jf. artikel 3, stk. 1, litra b) 1. Udgifter til nedslagning af dyr: a) løn og honorarer til slagteriarbejderne b) hjælpematerialer og specifikt slagteudstyr c) materialer anvendt til transport af dyrene til slagteriet. 2. Udgifter til destruktion af dyr: a) destruktion: transport af dyrekroppe til destruktionsanstalten, behandling af dyrekroppene på destruktionsanstalten og destruktion af kødmelet b) nedgravning: særligt ansat personale, særligt lejet materiale til transport og nedgravning af dyrekroppe og produkter til desinficering af bedriften c) brænding: særligt ansat personale, brændstof eller andet materiale, særligt lejet materiale til transport af dyrekroppe og produkter til desinficering af anlægget. 3. Udgifter til destruktion af mælk: a) godtgørelse af mælken til markedspris b) destruktion af mælken. 4. Udgifter til rengøring af, desinficering af og insektbekæmpelse på bedrifter: a) produkter til rengøring, desinficering og insektbekæmpelse b) løn og honorarer til særligt ansat personale. 5. Udgifter til destruktion af kontamineret foder: a) godtgørelse af foderet til anskaffelsesværdi b) destruktion af foderet. 6. Udgifter til godtgørelse af kontamineret udstyr til markedsværdi og destruktion af sådant udstyr. Udgifter til godtgørelse for genopførelse eller sanering af landbrugsbygninger eller infrastrukturelle udgifter er ikke støtteberettigede.